**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO SAVIVALDYBĖS VIEŠOSIOMS ASMENS SVEIKATOS PRIEŽIŪROS ĮSTAIGOMS PATIKĖJIMO TEISE PAGAL PATIKĖJIMO SUTARTĮ TVARKOS APRAŠO PATVIRTINIMO**

2020 m. birželio 15 d. Nr. 34-413

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 18 straipsnio 1 dalimi, Lietuvos Respublikos sveikatos priežiūros įstaigų įstatymo 3 straipsnio 1 dalies 1 punktu ir 36 straipsniu, Lietuvos Respublikos Vyriausybės 2001 m. sausio 5 d. nutarimo Nr. 16 „Dėl valstybės turto perdavimo patikėjimo teise ir savivaldybių nuosavybėn“ 2.2 papunkčiu, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašą (pridedama).

2. Nustatyti, kad šis sprendimas įsigalioja 2020 m. rugpjūčio 1 d.

Savivaldybės merė Ausma Miškinienė

J. Galvanauskienė, tel. (8 318) 66 112

PATVIRTINTA

Lazdijų rajono savivaldybės tarybos

2020 m. birželio d.

sprendimu Nr.

**LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO SAVIVALDYBĖS VIEŠOSIOMS SVEIKATOS PRIEŽIŪROS ĮSTAIGOMS PATIKĖJIMO TEISE PAGAL PATIKĖJIMO SUTARTĮ TVARKOS APRAŠAS**

**I. BENDROSIOS NUOSTATOS**

1. Lazdijų rajono savivaldybei (toliau – savivaldybė) nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašas (toliau – aprašas) reglamentuoja Lazdijų rajono savivaldybei nuosavybės teise priklausančio turto perdavimą savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį ir perduoto Lazdijų rajono savivaldybės turto valdymą, naudojimą ir disponavimą juo patikėjimo teise.
2. Šiame apraše vartojamos sąvokos apibrėžtos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme.

**II. SAVIVALDYBEI NUOSAVYBĖS TEISE PRIKLAUSANČIO TURTO PERDAVIMAS SAVIVALDYBĖS VIEŠOSIOMS ASMENS SVEIKATOS PRIEŽIŪROS ĮSTAIGOMS**

1. Lazdijų rajono savivaldybei nuosavybės teise priklausantis turtas (toliau – savivaldybei nuosavybės teise priklausantis turtas) valdyti, naudoti ir disponuoti juo patikėjimo teise perduodamas savivaldybės įsteigtoms viešosioms asmens sveikatos priežiūros įstaigoms (toliau – sveikatos priežiūros įstaigos) pagal patikėjimo sutartį Lazdijų rajono savivaldybės tarybos (toliau – savivaldybės taryba) sprendimu.
2. Sveikatos priežiūros įstaigos joms patikėjimo teise perduotą, savivaldybei nuosavybės teise priklausantį turtą valdo, naudoja bei disponuoja juo pagal įstatymus savivaldybės tarybos sprendimų nustatyta tvarka.

5. Sveikatos priežiūros įstaigos, norinčios gauti savivaldybei nuosavybės teise priklausantį turtą valdyti, naudoti ir disponuoti juo patikėjimo teise, rajono savivaldybės administracijos direktoriui pateikia nustatytos formos prašymą perduoti savivaldybės turtą (prašymo forma pridedama), kuriame turi būti nurodytas prašomo perduoti savivaldybės turto naudojimo tikslas, nurodyta konkreti savivaldybės funkcija, kuriai atlikti bus naudojamas perimtas turtas, ir kita informacija, pagrindžianti savivaldybei nuosavybės teise priklausančio turto reikalingumą, nurodomas nekilnojamojo turto pavadinimas ir adresas; unikalus numeris; perduodamo nekilnojamojo turto plotas arba kiti nekilnojamajam turtui būdingi geometriniai parametrai, o perduodant kitą nematerialųjį, ilgalaikį ir trumpalaikį materialųjį turtą – turto pavadinimas; kiti duomenys, identifikuojantys savivaldybės turtą (turto inventorinis numeris, markė, modelis, identifikavimo ir valstybinis numeriai); turto skaičius (vienetais); turto vieneto įsigijimo vertė; nematerialiojo ir ilgalaikio materialiojo turto vieneto likutinė vertė; perduodamo turto bendra vertė (nematerialiojo ir ilgalaikio materialiojo turto – pagal likutinę vertę, trumpalaikio materialiojo turto – pagal įsigijimo vertę).

6. Savivaldybės administracija per 20 darbo dienų nuo prašymo su visais dokumentais gavimo dienos išnagrinėja sveikatos priežiūros įstaigų prašymus:

* 1. pateikia sveikatos priežiūros įstaigoms motyvuotą atsakymą, jeigu savivaldybei nuosavybės teise priklausantis turtas jiems negali būti suteiktas valdyti, naudoti ir disponuoti juo patikėjimo teise;
  2. rengia savivaldybės tarybos sprendimo projektą dėl savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise.

1. Savivaldybei nuosavybės teise priklausantis turtas savivaldybės tarybos sprendimu perduodamas valdyti, naudoti ir disponuoti juo patikėjimo teise sveikatos priežiūros įstaigoms prašyme nurodytam terminui ne ilgesniam kaip 99 metai.
2. Savivaldybės tarybos sprendime dėl savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise sveikatos priežiūros įstaigoms turi būti nurodyta:
   1. savivaldybės turto patikėtinis;
   2. perduodamas turtas;
   3. terminas, kuriam perduodamas turtas (jei taikoma);
   4. turto vieneto inventorinis numeris, kiekis, vieneto įsigijimo savikaina, nusidėvėjimas ir likutinė vertė, bendra įsigijimo savikaina ir likutinė vertė;
   5. perduodamo nekilnojamojo daikto adresas, unikalus numeris, perduodamų patalpų bendras plotas; jei perduodamas ne visas pastatas, perduodamų patalpų indeksai ir jų plotai;
   6. kiti duomenys, identifikuojantys perduodamą turtą;
   7. nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį.

9. Savivaldybei nuosavybės teise priklausantis turtas perduodamas sveikatos priežiūros įstaigoms pagal patikėjimo sutartį, kurios pavyzdinę formą tvirtina Lietuvos Respublikos Vyriausybė.

Sutarties sudarymo ir įregistravimo išlaidas apmoka savivaldybės turto patikėtinis sveikatos priežiūros įstaiga. Kai perduodamas savivaldybei nuosavybės teise priklausantis savivaldybės administracijoje įtrauktas į apskaitą turtas, šio turto perdavimo procedūras organizuoja savivaldybės administracijos Biudžeto, finansų ir turto valdymo skyrius. Įstaiga, perdavusi savivaldybei nuosavybės teise priklausantį turtą sveikatos priežiūros įstaigoms, įstaigos internetinėje svetainėje privalo paviešinti duomenis apie turto patikėjimo sutarties pagrindu perduotą nekilnojamąjį turtą, nurodyti nekilnojamojo turto adresą, plotą, unikalų numerį, sutarties šalis, sudarytas sutartis (sutarties sudarymo ir galiojimo datos), teisinį pagrindą, kuriuo vadovaujantis priimtas sprendimas (nuoroda į savivaldybės tarybos sprendimą), ir, laikantis asmens duomenų apsaugos reikalavimų, šių objektų patikėtinį.

1. Patikėjimo teisė į perimtą nekilnojamąjį daiktą registruojama Nekilnojamojo turto registre. Sveikatos priežiūros įstaiga savo lėšomis per 15 kalendorinių dienų nuo sutarties pasirašymo dienos įstatymų nustatyta tvarka privalo įregistruoti sutartį Nekilnojamojo turto registre ir pateikti Nekilnojamojo turto registro centrinio duomenų banko išrašo kopiją savivaldybės administracijos Biudžeto, finansų ir turto valdymo skyriui.

**III. PERDUOTO TURTO VALDYMAS, NAUDOJIMAS IR DISPONAVIMAS JUO PATIKĖJIMO TEISE**

1. Sveikatos priežiūros įstaigos teisę priimti sprendimus, susijusius su savivaldybių turto valdymu, naudojimu ir disponavimu juo. Sveikatos priežiūros įstaigos negali šio savivaldybės turto perduoti nuosavybės teise kitiems asmenims, jo įkeisti ar kitaip suvaržyti daiktines teises į jį, juo garantuoti, laiduoti ar kitu būdu juo užtikrinti savo ir kitų asmenų prievolių įvykdymą. Į turtą, perduotą pagal patikėjimo sutartį, negali būti nukreipiamas išieškojimas pagal savivaldybės viešosios įstaigos prievoles, įskaitant prievoles, atsiradusias šį turtą valdant, naudojant ir juo disponuojant. Savivaldybės turto patikėjimo sutartyje gali būti nustatyta ir kitų apribojimų.
2. Sveikatos priežiūros įstaigos joms pagal patikėjimo sutartį perduotą turtą gali nuomoti arba perduoti panaudai Vyriausybės nustatyta tvarka.
3. Sveikatos priežiūros įstaigos Vyriausybės nustatyta tvarka, kai yra savivaldybės institucijos, perdavusios turtą patikėjimo teise pagal patikėjimo sutartį, rašytinis sutikimas, gali priimti sprendimus dėl savivaldybės nekilnojamųjų daiktų, kurie joms perduoti patikėjimo teise pagal patikėjimo sutartis, pripažinimo nereikalingais arba netinkamais (negalimais) naudoti.
4. Sveikatos priežiūros viešosios įstaigos, kurioms patikėtas savivaldybės turtas, ne vėliau

kaip iki kitų metų gegužės 1 dienos privalo paskelbti praėjusių finansinių metų turto valdymo, naudojimo ir disponavimo juo ataskaitą savivaldybės viešosios įstaigos interneto svetainėje.

**IV. BAIGIAMOSIOS NUOSTATOS**

1. Šis tvarkos aprašas gali būti keičiamas savivaldybės tarybos sprendimu.
2. Ginčai, kylantys dėl turto patikėjimo sutarties, sprendžiami teisės aktų nustatyta tvarka.

**\_\_\_\_\_\_\_\_\_\_\_\_\_\_**

Lazdijų rajono savivaldybei nuosavybės teise priklausančio turto perdavimo savivaldybės viešosioms sveikatos priežiūros įstaigoms patikėjimo teise pagal patikėjimo sutartį tvarkos aprašo

priedas

**(Prašymo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(subjekto pavadinimas, kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(subjekto adresas, tel. numeris, el. p. adresas)

Lazdijų rajono savivaldybei

**PRAŠYMAS**

**DĖL LAZDIJŲ rajono SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO SAVIVALDYBĖS VIEŠOSIOMS ASMENS SVEIKATOS PRIEŽIŪROS ĮSTAIGOMS PATIKĖJIMO TEISE PAGAL PATIKĖJIMO SUTARTĮ**

\_\_\_\_\_\_\_\_\_\_\_\_\_\_\_\_\_

(data)

Prašome perduoti šį Lazdijų rajono savivaldybei nuosavybės teise priklausantį turtą

viešajai įstaigai \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos pavadinimas, kodas)

valdyti, naudoti ir disponuoti patikėjimo teise pagal patikėjimo sutartį, kuris bus naudojamas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(aprašyti numatomą veiklą, kuriai vykdyti prašomas savivaldybės turtas)

1. nekilnojamąjį turtą:

|  |  |  |  |
| --- | --- | --- | --- |
| Eil. Nr. | Prašomo perduoti nekilnojamojo turto pavadinimas, adresas | Nekilnojamojo turto unikalus Nr. | Prašomų perduoti patalpų Nr. ir kiekvienos patalpos plotas m2 |
|  |  |  |  |
|  |  |  |  |
| Prašomas perduoti bendras plotas, m2 | | |  |

1. ilgalaikį materialųjį turtą:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis | Vieneto įsigijimo vertė, Eur | Vieneto nusidėvėjimas, Eur | Vieneto likutinė vertė, Eur | Bendra įsigijimo vertė, Eur |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Prašomo perduoti ilgalaikio materialiojo turto bendra vertė, Eur | | | | | | |  |

1. trumpalaikį materialųjį turtą:

|  |  |  |  |  |  |
| --- | --- | --- | --- | --- | --- |
| Eil. Nr. | Pavadinimas | Inventorinis Nr. | Kiekis | Vieneto įsigijimo vertė, Eur | Bendra įsigijimo vertė, Eur |
|  |  |  |  |  |  |
|  |  |  |  |  |  |
|  |  |  |  |  |  |
| Prašomo perduoti trumpalaikio materialiojo turto bendra vertė, Eur | | | | |  |

Turtą prašome perduoti \_\_\_\_\_\_\_\_\_\_\_\_\_\_\_metų terminui.

(nurodyti skaičių)

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(subjekto pavadinimas) (parašas) (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO SAVIVALDYBĖS VIEŠOSIOMS ASMENS SVEIKATOS PRIEŽIŪROS ĮSTAIGOMS PATIKĖJIMO TEISE PAGAL PATIKĖJIMO SUTARTĮ TVARKOS APRAŠO PATVIRTINIMO“ PROJEKTO**

**AIŠKINAMASIS RAŠTAS**

2020-06-03

Lazdijų rajono savivaldybės tarybos sprendimo „Dėl Lazdijų rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 18 straipsnio 1 dalimi, Lietuvos Respublikos sveikatos priežiūros įstaigų įstatymo 3 straipsnio 1 dalies 1 punktu ir 36 straipsniu.

2020 m. sausio 1 d. Lietuvos Respublikos sveikatos priežiūros įstaigų įstatymo redakcijos 36 straipsnyje numatyta, kad savivaldybės turtas perduotas panaudos pagrindais asmens sveikatos priežiūros viešosioms įstaigoms, turi būti perduotas valdyti patikėjimo teise pagal patikėjimo sutartį savivaldybės viešosioms asmens sveikatos priežiūros įstaigoms ir nurodytos sąlygos, kuriomis turtas perduodamas.

Šio sprendimo projekto tikslas – patvirtinti Lazdijų rajono savivaldybei nuosavybės teise priklausančio turto perdavimo savivaldybės viešosioms asmens sveikatos priežiūros įstaigoms patikėjimo teise pagal patikėjimo sutartį tvarkos aprašą. Nustatyti, kad šis sprendimas įsigalioja 2020 m. rugpjūčio 1 d.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo

skyriaus vedėjo pavaduotoja Jolita Galvanauskienė